
LIGJ
Nr.10 115, datë 23.4.2009

PËR RATIFIKIMIN E “MARRËVESHJES NDËRMJET KËSHILLIT TË MINISTRAVE TË REPUBLIKËS SË SHQIPËRISË, PËRFAQËSUAR NGA MINISTRIA E FINANCAVE DHE MINISTRISË SË EKONOMISË DHE FINANCAVE TË REPUBLIKËS GREKE E ORGANIZATËS SË SIGURIMIT TË KREDIVE TË EKSPORTIT (ECIO)”

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave, 

KUVENDI 
I REPUBLIKËS SË SHQIPËRISË

VENDOSI:

Neni l

Ratifikohet “Marrëveshja ndërmjet Këshillit të Ministrave të Republikës së Shqipërisë, përfaqësuar nga Ministria e Financave dhe Ministrisë së Ekonomisë dhe Financave të Republikës Greke e Organizatës së Sigurimit të Kredive të Eksportit (ECIO)”.

Neni 2

Ky ligj hyn në fuqi 15 ditë pas botimit në Fletoren Zyrtare.


Shpallur me dekretin nr.6156, datë 7.5.2009 të Presidentit të Republikës së Shqipërisë, 
Bamir Topi


Marrëveshje 
ndërmjet Këshillit të Ministrave të Republikës së Shqipërisë, përfaqësuar nga Ministria e Financave e Republikës së Shqipërisë dhe Ministrisë së Ekonomisë dhe Financave të Republikës Greke dhe Organizatës së Sigurimit të Kredisë së eksportit

Këshilli i Ministrave i Republikës së Shqipërisë, përfaqësuar nga Ministria e Financave e Republikës së Shqipërisë, këtu quhet “Pala Shqiptare” dhe Ministria e Ekonomisë dhe Financave të Republikës Greke së bashku me Organizatën për Sigurimin e Kredisë së Eksportit këtu quhet “Pala Greke”, bien dakord për shlyerjen e borxhit që rrjedh nga marrëveshja ndërmjet Konsorciumit të Bankave Greke dhe Bankës Shtetërore të Shqipërisë, të nënshkruar në Athinë, më 24 qershor 1991, si më poshtë:

Neni 1

Borxhi total i Palës Shqiptare kundrejt Palës Greke arrin në 40 694 906,51 USD, i datës 30 prill 2008.



Neni 2

Periudha e shlyerjes së plotë i të gjithë borxhit është dhjetë (10) vjet dhe këstet përkatëse jepen në çdo gjashtë muaj.

Neni 3

Borxhi total duhet të paguhet në njëzet (20) këste të barabarta gjysmëvjeçare prej 2 034 745,32 USD secili. Kësti i parë i kërkueshëm më 31 tetor 2008 paguhet jo më vonë se 31 mars 2009, pa kamatëvonesë. Këstet e tjera për vitet 2009 deri 2017 bëhen të kërkueshëm dhe të pagueshëm më 30 prill dhe 31 tetor për çdo vit përkatës. Kësti i fundit është i kërkueshëm dhe i pagueshëm më 30 prill 2018. Ministria e Financave e Republikës së Shqipërisë i bën pagesat në llogarinë e veçantë në GR 1301000230000000002340396 “G.L.K. D25-Kefalaion Asfalisews Hrimatodotisewn ek Kafalaiwn i eggyisei toy ellinikoy Dimosioy” të Bankës së Greqisë, e hapur nga Pala Greke për këtë qëllim.

Neni 4

Interesi është i pagueshëm në fund të secilës prej 20 periudhave të njëpasnjëshme të interesit prej gjashtë muajsh secila. Llogaritja e interesit fillon më 1 maj 2008. Pagesa e parë e interesit bëhet jo më vonë se 31 mars 2009. Pagesat e tjera të interesit për vitet 2009 deri 2017 bëhen të kërkueshme dhe të pagueshme më 30 prill dhe 31 tetor për çdo vit përkatës. Pagesa e fundit e interesit është e kërkueshme dhe e pagueshme më 30 prill 2018.

Neni 5

Interesi llogaritet në fund të çdo periudha gjashtëmujore me një normë prej LIBOR gjashtëmujor mbi gjendjen e shumës kryesore të pashlyer. Norma e zbatueshme e interesit bazohet në Normën e Ofertës të London Interbank USD (USD LIBOR), dy ditë pune para fillimit të periudhës pasuese të interesit. Pala Greke njofton me shkrim Ministrinë e Financave të Shqipërisë në lidhje me shumën e saktë të çdo pagese të interesit jo më vonë se tridhjetë (30) ditë para datës së kërkueshme. Për pagesën e parë Pala Greke njofton me shkrim Ministrinë e Financave të Shqipërisë brenda pesëmbëdhjetë (15) ditëve pas nënshkrimit të Marrëveshjes.

Neni 6

Nëse një pagesë nuk bëhet në kohën e duhur, zbatohet kamatëvonesa. Kamatëvonesa llogaritet me normën prej dy për qind (2%) mbi normën e interesit të parashikuar në nenin 5. Shuma e kamatëvonesave llogaritet mbi shumën e pagesës së vonuar, për periudhën nga data e kërkueshme deri në datën në të cilën faktikisht bëhet pagesa.

Neni 7

Korrespondenca në lidhje me zbatimin e kësaj Marrëveshjeje është në gjuhën angleze dhe drejtohet si më poshtë:
a) Ministria e Ekonomisë dhe Financave e Republikës Greke, Zyra e Përgjithshme e Llogarive të Shtetit, Drejtoria e 25-të.
Adresa: Panepistimiou 37,
101 65 Athens
Greece
Tel nr:+302103338910/2103338972/2103338912
Faks nr:+302103338959
b) Ministria e Financave e Republikës së Shqipërisë
Adresa:Bulevardi “Dëshmorët e Kombit” nr.1
Tirana, Albania
Tel:+3554222 8405
Faks:+3554222 8494
Neni 8

Palët bien dakord të zgjidhin, nëpërmjet konsultimeve, çdo mosmarrëveshje që mund të lindë nga kjo marrëveshje. Nëse mosmarrëveshja nuk zgjidhet, ajo zgjidhet ekskluzivisht nga gjykatat e Londrës dhe zbatohet ligji anglez.

Neni 9

Kjo Marrëveshje hyn në fuqi në datën e ratifikimit të saj, sipas rregullave të brendshme të ligjit të sëcilës palë kontraktuese dhe mund të ndryshohet në mënyrë të efektshme vetëm me shkrim.

Bërë në Tiranë më…………… në tre (3) kopje origjinale në shqip, greqisht dhe anglisht, ku të gjitha janë njëlloj autentike. Secila palë ka marrë një komplet kopjesh origjinale. Në rastin e mospërputhjes ndërmjet gjuhëve të ndryshme të versioneve të kësaj Marrëveshjeje, mbizotëron versioni në anglisht.

	Për Ministrinë e Ekonomisë
dhe Financave të Republikës Greke
Ioannis Papathanasiou
Ministri i Ekonomisë dhe Financave
Për Organizatën e Sigurimit të Kredisë së Eksportit
Ioannis Pantelidis
Drejtor i Departamentit Ligjor
	Për Këshillin e Ministrave të Republikës së Shqipërisë
Ridvan Bode
Ministri i Financave




VENDIM
Nr.331, datë 25.3.2009

PëR NDARJEN në nivele, brenda kategorive, të personelit akademik, në institucionet e arsimit të lartë, emërtimin e renditjen e tyre, si dhe kriteret dhe kualifikimet për secilin vend pune

Në mbështetje të nenit 100 të Kushtetutës dhe të neneve 47, pika 3, e 93, të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

KREU I
NDARJA Në NIVELE, BRENDA KATEGORIVE, Të
 PERSONELIT AKADEMIK

1. Kategoritë e personelit akademik ndahen në nivele, të cilat emërtohen e renditen sipas përcaktimeve të këtij vendimi. Ndarja në nivele bëhet për shpërndarjen e personelit akademik në institucionet e arsimit të lartë, sipas vendeve të punës, që ka çdo njësi, mbështetur në veprimtaritë, që do të zhvillojë dhe kualifikimin e kërkuar.
2. Kategoria “Profesor” përfshin personelin akademik, i cili është titullar lëndësh ose modulesh e udhëheqës i veprimtarisë së kërkimit shkencor dhe përbëhet, përkatësisht, nga nivelet a/1 “Profesori” dhe a/2 “Profesori i asociuar”,
2.1 Niveli a/l “Profesori”:
a) i cili është titullar i disiplinave/moduleve, në programe studimi, kryesisht të ciklit të dytë e të tretë, dhe i komisioneve të provimeve, në të gjitha ciklet e studimeve, udhëheq studentët në përgatitjen e tezave të diplomave, në të gjitha ciklet e studimeve, drejton hartimin e dokumentacioneve kryesore, shkollore dhe kurrikulare;
b) drejton veprimtaritë e kërkimit dhe të transferimit të teknologjive, drejton grupin kërkimor, udhëheq tezat e doktoratës, për përgatitjen e kërkuesve të rinj etj;
c) merr pjesë aktive në drejtimin dhe zhvillimin e institucionit të arsimit të lartë e të njësive të tij, si dhe jep ndihmesë profesionale, për çështjet e arsimit e të shkencës, në shkallë vendi.
2.2 Niveli a/1 kërkon personel akademik, me titullin “Akademik” ose “Profesor”, i cili e ushtron veprimtarinë mësimore e kërkuese në institucionet e arsimit të lartë.
2.3 Niveli a/2 “Profesori i asociuar”:
a) i cili është titullar i disiplinave/moduleve e i komisioneve të provimeve, në të gjitha ciklet e studimeve, udhëheq studentët në përgatitjen e tezave të diplomave të studimeve, të ciklit të parë dhe të dytë, merr pjesë në hartimin e dokumentacioneve kryesore, shkollore e kurrikulare, dhe në drejtimin e procesit mësimor;
b) kryen veprimtari të pavarura të kërkimit shkencor, të zhvillimit dhe transferimit të teknologjive e njohurive dhe jep ndihmesën e vet në përgatitjen e kërkuesve etj;
c) mund të jetë edhe udhëheqës i tezave të doktoratës, kur këshilli i profesorëve të fakultetit jep pëlqimin, mbështetur në veprimtarinë akademike të udhëheqësit dhe në natyrën e temës së disertacionit të doktoratës, që propozohet;
ç) merr pjesë në drejtimin dhe zhvillimin e institucioneve të arsimit të lartë dhe të njësive të tij, si dhe ofron ndihmesë profesionale, për çështjet e arsimit dhe shkencës, në shkallë vendi etj.
2.4 Niveli a/2 kërkon personel akademik, me titullin “Profesor i asociuar”, i cili e ushtron veprimtarinë mësimore e kërkuese në institucionet e arsimit të lartë.
3. Personeli akademik, me titullin “Profesor emeritus”, përbëhet nga personel akademik, i dalë në pension, me kontribute të spikatura në mësimdhënie, kërkim apo në shërbim të institucionit dhe që e ka fituar këtë titull, në përputhje me përcaktimet në aktet e tjera nënligjore. Ky personel ftohet në institucionet e arsimit të lartë për elemente të veçanta të veprimtarisë, të përmendura më sipër në këtë vendim, si detyra të nivelit a/l e a/2.
4. Kategoria “Docentë” përfshin personelin akademik, që zhvillon, kryesisht, veprimtari mësimore dhe ka titullin “Docent” ose gradën shkencore “Doktor”. Kjo kategori përbëhet, përkatësisht, nga nivelet b/1 “Docenti”, b/2 “Lektori i parë”/ “Kërkuesi i parë”.
4.1 Niveli b/1 “Docenti” kryen këto veprimtari:
a) jep mësim, në mënyrë të pavarur, në të gjitha programet e studimit, të ciklit të parë dhe të dytë, si dhe, nën drejtimin e personelit akademik, të nivelit a/1 e a/2, në programet e studimit të ciklit të tretë. Ai mund të jetë anëtar në komisionet e provimeve, në të gjitha ciklet e studimeve, si dhe udhëheqës i studentëve në përgatitjen e tezave të diplomave, të ciklit të parë dhe të dytë të studimeve;
b) harton programe mësimore të studimit të ciklit të parë, merr pjesë në hartimin e programeve mësimore studimi të ciklit të dytë e të tretë dhe për zhvillimin e teknikave e të teknologjive të reja në mësimdhënie etj;
c) merr pjesë në programe kërkimi, zhvillimi dhe transferimi të teknologjive e njohurive, në botime profesionale dhe të mësimdhënies etj;
c) merr pjesë në drejtimin dhe zhvillimin e institucionit të arsimit të lartë e të njësive të tij, në udhëheqje e këshillim karriere, për grupe studentësh, etj.
4.2 Niveli b/1 kërkon personel akademik me titullin “Docent”, që e ushtron veprimtarinë në institucionet e arsimit të lartë.
4.3 Niveli b/2 “Lektori i parë” / “Kërkuesi i parë” kryen këto veprimtari:
a) jep mësim, në mënyrë të pavarur, në programe të studimit, të ciklit të parë e të dytë, harton dokumentacionet e programeve të studimit e të programeve disiplinore etj.;
b) merr pjesë në programe e projekte kërkimore, të zhvillimit dhe të transferimit të teknologjive, në kërkim të pavarur, në botime shkencore dhe profesionale etj;
c) merr pjesë në drejtimin dhe zhvillimin e institucionit të arsimit të lartë e të njësive të tij në tutorët e këshillim karriere, për grupe studentësh etj.;

4.4 Niveli b/2 kërkon personel akademik, me gradën shkencore “Doktor”, që e ushtron veprimtarinë në fakultete, dhe quhet “Lektor i parë” ose në institute e qendra kërkimi dhe zhvillimi, dhe quhet “Kërkues i parë”.
4.5 Ky nivel zbatohet edhe për personelin akademik, të punësuar në drejtimet e studimeve universitare, në fushën e shëndetësisë, i cili ka kryer studimet specializuese afatgjata dhe ka, së paku, 2 vjet përvojë pune si specialist në fushën përkatëse.
5. Kategoria “Lektorë” përfshin personelin akademik, që zotëron një diplomë “Master i nivelit të dytë” (MND) ose “Magistër”, ose ekuivalentin e këtyre kategorive, të fituar jashtë vendit dhe të njohur nga Ministria e Arsimit dhe Shkencës, në fushë të njëjtë ose të përafërt.
5.1 Kalegoria “Lektorë” për fushat e krijimtarisë në arte përfshin edhe personelin akademik, që zotëron një diplomë të studimeve universitare, të modelit të vjetër, të ekuivalentuar sipas përcaktimeve të bëra në paragrafin e tretë të nenit 89 të ligjit nr.9741, datë 24.5.2007 “Për arsimin e lartë në Republikën e Shqipërisë”, të ndryshuar, i cili, pas përfundimit të studimeve dhe në vazhdim dëshmon se ka një veprimtari të spikatur artistike, të certifikuar të tillë nga personalitetet e fushës dhe organet e autoritetet drejtuese të Akademisë së Arteve.
5.2 Kategoria “Lektorë” përbëhet nga niveli: c/1 “Lektori”/ “Kërkuesi”, i cili kryen këto veprimtari:
a) jep mësim në programe të studimit universitar të ciklit të parë dhe në programe të studimit jouniversitar, merr pjesë në hartimin e dokumentacioneve kurrikulare të programeve të studimit të ciklit të parë, nën drejtimin e personelit akademik, të niveleve a/l, a/2 dhe/ose b/1, b/2, si dhe në procese të tjera, të cilat përputhen me formimin e tij etj;
b) jep mësim nën drejtimin e personelit akademik, së paku, të një kategorie mbi të, në programet e studimit në ciklin e dytë (DND) ose, në mënyrë të pavarur, në MNP;
c) merr pjesë në projektet kërkimore të institucionit, në programet rajonale të zhvillimit dhe transferimit të teknologjive etj.;
ç) merr pjesë në komisione provimesh, në monitorime, tutorët dhe këshillim karriere, për studentë e grupe studentësh etj.
5.3 Niveli c/1 e ushtron veprimtarinë në fakultete, dhe quhet “Lektor” ose në institute e qendra kërkimi dhe zhvillimi, dhe quhet “Kërkues”.
6. lnstitucionet e arsimit të lartë mund të punësojnë edhe studentë, që janë në procesin e kryerjes së studimeve të doktoratës e të përgatitjes së disertacionit, për gradën shkencore “Doktor”, për të mbështetur profesorin udhëheqës të disertacionit në  procesin mësimor. Kjo kategori nuk mund të vlerësohet personel akademik i brendshëm i institucionit. Ngarkesa mësimore e këtyre studentëve duhet të jetë jo më shumë se 25 për qind e asaj të përcaktuar për nivelin e lektorit, me qëllim që të mos ta pengojë atë në përgatitjen e disertacionit.
7. Personeli akademik, i punësuar në institucionet publike të arsimit të lartë, sipas përcaktimeve të bëra në këtë vendim, përparon në karrierë, mbështetur në kualifikimet dhe në vlerësimet pozitive në punë.
7.1 Kalimi nga një kategori në një tjetër bëhej me kërkesë, me shkrim, dhe përkundrejt procedurave të konkurrimit për atë vend pune.
7.2 Kalimi nga një nivel në një nivel më të lartë, brenda kategorisë, dhe nga një kategori më e ulët në një tjetër më të lartë, të personelit akademik, bëhet kur institucioni ka vend të lirë për këtë nivel dhe kandidati ka kualifikimet e nivelit përkatës dhe ka marrë vlerësim pozitiv për punën e bërë nga këshilli i fakultetit. Këto vlerësime kryhen çdo 2 (dy) vjet.

KREU II
RIORGANIZIMI I PERSONELIT AKADEMIK ME VENDET E REJA Të PUNëS, Në INSTITUCIONET E ARSIMIT Të LARTë

1. Personeli akademik, i cili në vitin akademik 2008-2009 nuk do të ketë shkallën e kualifikimit, sipas përcaktimeve të bëra në këtë vendim, do të mbajë një vend pune, që i afrohet më shumë kualifikimeve të tij, me detyrimin që, brenda një periudhe 5-vjeçare, nga hyrja në fuqi e ligjit nr.9741, datë 21.5.2007, të ndryshuar, të kualifikohet, sipas kërkesave të vendit të punës.
1.1 Personeli akademik, i punësuar aktualisht në institucionet publike të arsimit të lartë, ka përparësi ndaj kërkesave të kandidatëve të tjerë, në kuotat, që miratohen për programe studimi “Master i nivelit të dytë” dhe doktoratë.
2. Institucionet e arsimit të lartë nuk mund të klasifikojnë në kategoritë “Profesorë” dhe “Docentë” anëtarë të personelit akademik, të punësuar në institucion, të cilët nuk përmbushin kriteret përkatëse të kualifikimit, shkencor e pedagogjik, të vendit të punës.
3. Në nivelin c/1 “Lektori” apo “Kërkuesi” kalojnë anëtarët e personelit akademik, me një diplomë të marrë në studime të thelluara pasuniversitare, të ekuivalentuara, sipas përcaktimeve të bëra në paragrafin e tretë të nenit 89 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar.
3.1 Në nivelin c/1 kalojnë edhe anëtarët e personelit akademik, që kanë një diplomë të nivelit të dytë, diplomë të integruar të nivelit të dytë ose një diplomë të studimeve universitare, të modelit të vjetër, të ekuivalentuar, sipas përcaktimeve të bëra në paragrafin e dytë të nenit 89 të ligjit nr.9741, datë 21.5.2007, të ndryshuar, maksimumi deri në përfundim të afatit të përcaktuar në pikën 1 të këtij kreu.
4. I gjithë personeli akademik me titullin “Profesor”, aktualisht i punësuar në institucionet publike të arsmit të lartë, gëzon të drejtën e vendit të punës të nivelit a/1.
4.1 Vendet e punës, të zëna nga personeli akademik, që, në ditën e hyrjes në fuqi të këtij vendimi, kanë arritur moshën 60 vjeç për meshkujt dhe 55 vjeç për femrat, nuk shpallen e rishpallen për konkurrim. Ky personel ka të drejtë ta ruajë, deri në daljen në pension, vendin e punës, në kategorinë dhe nivelin që do të klasifikohet, në bazë të këtij vendimi, pa zbritur nga paga që ka gëzuar deri në atë çast.
4.2 Për të tërhequr personel akademik me kualifikimin e nevojshëm, institucionet e arsimit të lartë duhet të shpallin, para fillimit të çdo viti akademik, të gjitha vendet e punës, të zëna nga personeli akademik, i punësuar me kontratë të përkohshme, por që nuk përmbush kriteret përkatëse të kualifikimit, shkencor e pedagogjik, të vendit të punës.
5. Vendet e lira të punës, në institucionet publike të arsimit të lartë, shpallen, si rregull, në muajin qershor të çdo viti.
6. Në kuadër të strategjisë për thithjen e trurit, “Brain gain”, Ministria e Arsimit dhe Shkencës dhe institucionet publike të arsimit të lartë parashikojnë të kenë, çdo vit, kuota për vende të lira pune, për të emëruar ose riemëruar në këto institucione, në çdo kohë, personel akademik, i cili:
6.1 ka përfunduar me vlerësim, me notë mbi mesataren, studimet e doktoratës dhe ka mbrojtur gradën  shkencore “Doktor” ose “Ph.D.”, në universitete të huaja, të akredituara nga agjenci ose organizma, të njohura në shkallë ndërkombëtare;
6.2 pas përfundimit të studimeve të doktoratës, ka qenë i punësuar në profesion në një universitet perëndimor a qendër kërkimore;
6.3 pas studimeve të doktoratës në Shqipëri, ka përfunduar studime postdoktorale, të paktën njëvjeçare, në një universitet a qendër kërkimore perëndimore të akredituar nga agjenci, të njohura në shkallë ndërkombëtare.
7. Personeli akademik i kategorisë “a” (pika 2, kreu I) punësohet me kontratë, me afat të pacaktuar, në institucion.
8. Ministri i Arsimit dhe Shkencës nxjerr udhëzim për kategoritë e personelit ndihmës, mësimor e shkencor, të institucioneve të arsimit të lartë dhe përshtatjen e tyre me kategoritë e personelit akademik.
9. Institucionet private të arsimit të lartë e kryejnë vetë riorganizimin e personelit akademik, por duhet, në çdo rast, të respektojnë kriteret dhe kualifikimet e kërkuara për secilin vend pune, në institucionet e arsimit të lartë, të përcaktuara në kreun I të këtij vendimi. Ato duhet ta punësojnë personelin akademik, në përputhje me nivelin e arsimimit, që ofrojnë në institucion.




10. Ngarkohen Ministria e Arsimit dhe Shkencës dhe institucionet e arsimit të lartë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha 

VENDIM
Nr.332, daë 1.4.2009
 
Për  DISA NDRYSHIME DHE SHTESA NË VENDIMIN NR.1,  DATË 7.1.2009 TË KËSHILLIT TË MINISTRAVE “PËR PAJISJEN, PËR HERË TË PARË, ME LETËRNJOFTIM, TË SHTETASVE SHQIPTARË DHE PËR PËRCAKTIMIN E AFATEVE E TË MASAVE SHTRËNGUESE PËR ATA, QË NUK APLIKOJNË BRENDA KËTYRE AFATEVE”, TË NDRYSHUAR
 
Në mbështetje të nenit 100 të Kushtetutës,  të nenit 179 të ligjit nr.10 019, datë 29.12.2008 “Kodi Zgjedhor i Republikës së Shqipërisë”, të neneve 1 e 3, pika 2, të ligjit nr.8952, datë 10.10.2002 “Për dokumentin e identitetit të shtetasve shqiptarë”, dhe të ligjit nr.9972, datë 28.7.2008 “Për ratifikimin e kontratës koncesionare për prodhimin dhe shpërndarjen e kartave të identitetit dhe të pasaportave elektronike, ndërmjet Ministrisë së Brendshme të Republikës së Shqipërisë dhe grupimit të SAGEM Securite e Fondit Shqiptaro-Amerikan të Ndërmarrjeve”,  me propozimin e Ministrit të Brendshëm, Këshilli i Ministrave 
 
VENDOSI:

 Në vendimin nr.1, datë 7.1.2009 të Këshillit të Ministrave, të ndryshuar, të bëhen këto ndryshime dhe shtesa:
1. Në pikën 4, afati “15 prill 2009” bëhet “15 maj 2009”.
2.  Pika 4/1 ndryshohet, si më poshtë vijon:
“4/1 Procedura e aplikimit për shtetasit e tjerë, të cilët disponojnë pasaportë, fillon në datën 1 maj 2009. Bëjnë përjashtim nga ky rregull shtetasit, që kanë aplikuar përpara datës 31 janar 2009, për të cilët pajisja do të vazhdojë rregullisht:
a) Nga data 1 prill 2009 deri më 1 maj 2009, shtetasit, që disponojnë pasaportë, nuk do të lejohen të aplikojnë për pajisjen me letërnjoftim.
b)  Në njësitë e qeverisjes vendore, ku ende nuk ka filluar procesi i aplikimit për pajisjen me letërnjoftim, procedura e aplikimit për shtetasit, që disponojnë pasaportë, do të fillojë më 1 qershor 2009.”.
3. Pas pikës 7 shtohet pika 7/1, me këtë përmbajtje:
“7/1 Nëse nga grupet e monitorimit vërehen, gjatë aplikimit, shkelje të afateve e të procedurave, të parashikuara në këtë vendim, nga punonjësit përkatës të zyrës së gjendjes civile, për shtetasit, që disponojnë pasaportë, kostoja e aplikimit do t’i ngarkohet punonjësit përgjegjës.”.
Ky vendim hyn në fuqi menjëherë dhe botohet në Fletoren Zyrtare.
 
Kryeminsistri
Sali Berisha







VENDIM 
Nr.333, datë 1.4.2009

PËR DISA SHTESA NË VENDIMIN NR.1322, DATË 1.10.2008 TË KËSHILLIT TË MINISTRAVE “PËR KALIMIN NË PËRGJEGJËSI ADMINISTRIMI, NGA AUTORITETI PORTUAL, DURRËS MINISTRISË SË ARSIMIT DHE SHKENCËS TË KINOKLUBIT “MUJO ULQINAKU”, SI DHE PËR NJË NDRYSHIM NË VENDIMIN NR.586, DATË 10.9.2004 TË KËSHILLIT TË MINISTRAVE “PËR MIRATIMIN E LISTAVE TË INVENTARËVE TË PRONAVE TË PALUAJTSHME SHTETËRORE, TË CILAT U KALOJNË NË PËRGJEGJËSI ADMINISTRIMI SHOQËRIVE ANONIME DHE NDËRMARRJEVE TË SISTEMIT TË TRANSPORTIT DETAR DHE AJROR””

 Në mbështetje të nenit 100 të Kushtetutës, dhe të neneve 10, 13 e 14 të ligjit nr.8743, datë 22.2.2001  “Për pronat e paluajtshme të shtetit”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:

 Në vendimin nr.1322, datë 1.10.2008 të Këshillit të Ministrave,  të bëhen këto shtesa:
 1. Në pikën 1 të këtij vendimi, pas togfjalëshit “...Mujo Ulqinaku...” shtohen fjalët “...përfshirë truallin nën godinë dhe përreth saj me sipërfaqe të përgjithshme 2 479 (dy mijë e katërqind e shtatëdhjetë e nëntë) m2...”.
2. Në pikën 2 të këtij vendimi, pas fjalëve “...me numër rendor 21...”, shtohen  “... dhe për sipërfaqen  2 479 (dy mijë e katërqind e shtatëdhjetë e nëntë) m2  nga sipërfaqja e përgjithshme.”.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


VENDIM 
Nr.334, datë 1.4.2009

PËR NJË NDRYSHIM NË VENDIMIN NR.17,  DATË 13.1.2006  TË KËSHILLIT TË MINISTRAVE “PËR MIRATIMIN E AFATEVE TË PËRDORIMIT TË ARMËVE, TË TEKNIKËS E TË PAJISJEVE TË FORCAVE TË ARMATOSURA DHE TË RREGULLAVE PËR TRAJTIMIN E TYRE, PAS HEQJES NGA ARMATIMI DHE PËRDORIMI”
 
Në mbështetje të nenit 100 të Kushtetutës dhe të pikave 7 e 11 të nenit 14 të ligjit nr.8671, datë 26.10.2000 “Për pushtetet dhe autoritetet e komandimit e të drejtimit strategjik të Forcave të Armatosura të Republikës së Shqipërisë”, të ndryshuar, me propozimin e Ministrit të Mbrojtjes, Këshilli i Ministrave
 
VENDOSI:

1. Pika 2 e vendimit nr.17, datë 13.1.2006 të Këshillit të Ministrave, të ndryshohet, si më poshtë vijon:
“2. Armët, mjetet dhe pajisjet e Forcave të Armatosura hiqen nga përdorimi me urdhër të autoritetit përkatës, sipas pikës 5 të këtij vendimi, kur:
a) janë plotësuar vitet e përdorimit, sipas tabelave nr.1 e nr.2;
b) janë plotësuar kilometrat e përshkruar, sipas tabelës nr.1;
c) janë plotësuar orët e punës, sipas tabelës nr.1;
ç)  është plotësuar numri i të shtënave, sipas tabelës nr.2;
d) janë tepër dhe jashtë nevojave të Forcave të Armatosura, sipas tabelës së organizimit dhe pajisjeve (TOP);
dh) janë të papërdorshme, si rezultat i dëmtimit të elementeve fizike e kimike ose e humbjes së vetive tekniko-luftarake.”
2. Ngarkohet Ministria e Mbrojtjes për zbatimin e këtij vendimi.
 Ky vendim hyn në fuqi pas botimit në Fletoren Zyrtare.

Kryeministri
Sali Berisha


VENDIM 
Nr.336, datë 1.4.2009

PËR DHËNIE FONDI NDIHME, PARTISË “RRUGA E LIRISË”

 Në mbështetje të nenit 100 të Kushtetutës, të nenit 18 të ligjit nr. 8580,  datë 17.2.2000 “Për partitë politike”, të ndryshuar, dhe të nenit 12 të ligjit nr.10 025, datë 27.11.2008 “Për buxhetin e vitit 2009”, me propozimin e Ministrit të Financave, Këshilli i Ministrave

VENDOSI:
 
1.  Partisë  “Rruga e Lirisë” t’i jepet një fond prej 100 000 (njëqind mijë) lekësh, si ndihmë financiare. 
2. Ky fond të përballohet nga fondi rezervë i Këshillit të Ministrave, për vitin 2009.
3. Ngarkohet Ministri i Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
Kryeministri
Sali Berisha
VENDIM 
Nr.337, datë 1.4.2009

Për NJË SHTESË NË VENDIMIN NR.296, DATË 6.5.2005 TË KËSHILLIT TË  MINISTRAVE “PËR MIRATIMIN E PLANIT KOMBËTAR TË VEPRIMIT TË STRATEGJISË KOMBËTARE TË MIGRACIONIT”, TË NDRYSHUAR
 
Në mbështetje të nenit 100 të Kushtetutës, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave 
 
VENDOSI:
 
Në pikën 2 të vendimit nr.296, datë 6.5.2005 të Këshillit të Ministrave, të ndryshuar, të shtohet paragrafi, me këtë përmbajtje:
 “Ministri i Punës, Çështjeve Sociale dhe Shanseve të Barabarta, për bashkërendimin e punës për zbatimin e planit kombëtar të veprimit të strategjisë kombëtare të migracionit, ngre Komitetin Teknik për Migracionin, në përbërje të të cilit të përfshihen përfaqësues të nivelit të lartë drejtues, të ministrive e institucioneve të ngarkuara për zbatimin e këtij plani.”.
 Ky vendim hyn në fuqi pas botimit në Fletoren Zyrtare.
 
Kryeministri
Sali Berisha
VENDIM
Nr.338, datë 1.4.2009 

PËR LEJIMIN E HYRJES DHE TË QËNDRIMIT NË TERRITORIN E REPUBLIKËS SË SHQIPËRISË TË FORCAVE USHTARAKË, HOLANDEZE E RUMUNE, PJESËMARRËSE NË STËRVITJEN E PËRBASHKËT “ALBANIAN LION-09”
 
Në mbështetje të nenit 100 të Kushtetutës dhe shkronjës “b” të pikës 1 të nenit 14 të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave
 
VENDOSI:

1. Lejimin e hyrjes dhe të qëndrimit në territorin e Republikës së Shqipërisë të 310 (treqind e dhjetë) forcave ushtarake, holandeze e rumune, pjesëmarrëse në stërvitjen e përbashkët, të koduar “Albanian Lion-09”, që do të zhvillohet në rajonet e gadishullit të Karaburunit, ishullit të Sazanit, bazës detare të Pashalimanit dhe të gjirit të Vlorës, nga data 6 prill 2009 deri më 21 prill 2009.
2. Ngarkohet Ministria e Mbrojtjes për zbatimin e këtij vendimi
Ky vendim hyn në fuqi menjëherë dhe botohet në Fletoren Zyrtare.
 
Kryeministri
Sali Berisha



VENDIM
Nr.339, datë 1.4.2009
 
Për  DISA SHTESA NË VENDIMIN NR.305, DATË 12.3.2008 TË KËSHILLIT TË MINISTRAVE “PËR PËRBALLIMIN E SHPENZIMEVE TË ATASHEVE USHTARAKë, TË USHTARAKËVE TË FORCAVE TË ARMATOSURA, QË SHËRBEJNË NË SHTABET E NATO-S E NË PËRFAQËSITË USHTARAKE TË REPUBLIKËS SË SHQIPËRISË PRANË NATO-S, DHE TË USHTARAKËVE SHQIPTARË, QË SHËRBEJNË PRANË ORGANIZATAVE NDËRKOMBËTARE DHE NË SHTABET NDËRKOMBËTARE”
 
Në mbështetje të nenit 100 të Kushtetutës dhe të pikës 6 të nenit 14 të ligjit nr.8671, datë 26.10.2000 “Për pushtetet dhe autoritetet e komandimit e të drejtimit strategjik të Forcave të Armatosura të Republikës së Shqipërisë”, të ndryshuar, me propozimin e Ministrit të Mbrojtjes, Këshilli i Ministrave 
 
VENDOSI:

Në vendimin nr.305, datë 12.3.2008 të Këshillit të Ministrave, të bëhen këto shtesa:
1.  Në fund të shkronjës “gj” të pikës 1 të shtohen fjalët  “... zyrë dhe kancelari.”
2.  Pas pikës 1 shtohet pika 1/1, me këtë përmbajtje:
“1/1 Atashetë ushtarakë dhe përfaqësitë ushtarake kanë të drejtë të prokurojnë, brenda fondeve buxhetore, të vëna në dispozicion për kryerjen e shpenzimeve, të përmendura në shkronjat “e”, “gj”, “h” e “i” të pikës 1 të këtij vendimi, dhe janë të detyruara të zbatojnë rregullat e prokurimit publik, sipas legjislacionit shqiptar në fuqi.



Kur përfaqësia nuk disponon numrin e nevojshëm të personelit, për kryerjen e procedurave të prokurimit, sipas legjislacionit për prokurimin publik, dërgon ofertat në Ministrinë e Mbrojtjes, e cila bën përzgjedhjen dhe miraton ofertën më të përshtatshme.”.
Ky vendim hyn në fuqi menjëherë dhe botohet në Fletoren Zyrtare.
 
Kryeministri
Sali Berisha


VENDIM 
Nr.343, datë 8.4.2009

PëR  MËNYRAT DHE PROCEDURAT E RAPORTIMIT TË AUTORITETEVE LICENCUESE DHE/OSE MBIKËQYRËSE
 
Në mbështetje të nenit 100 të Kushtetutës dhe të neneve 24, pika 5, e 28, pika 1,  të ligjit nr.9917, datë 19.5.2008 “Për  parandalimin e pastrimit të parave dhe financimit të terrorizmit”, me propozimin e Ministrit të Financave, Këshilli i Ministrave 
 
VENDOSI:
 
1.  Në mbështetje të nenit 24 të ligjit nr.9917, datë 19.5.2008 “Për parandalimin e pastrimit të parave dhe financimit të terrorizmit”, autoritete licencuese dhe mbikëqyrëse janë:
a)  Banka e Shqipërisë për subjektet:
i) Bankat tregtare;
ii) Institucionet financiare jobankare;
iii) Zyrat e këmbimeve valutore;
iv) Shoqëritë e kursim-kreditit dhe unionet e tyre;
v) Shërbimet postare, që kryejnë shërbime pagesash;
vi) Çdo person, fizik ose juridik, i cili merret me sigurimin dhe administrimin e parasë fizike ose të letrave me vlerë, lehtësisht të konvertueshme, në emër të personave të tretë;
vii) Bizneset e metaleve dhe të gurëve të çmuar;
viii) Çdo person, fizik ose juridik, i cili merret me marrëveshjet dhe garancitë financiare;
ix) Çdo person, fizik ose juridik, që emeton apo menaxhon mjetet e pagesës a të parasë, ose kryen transferimin e vlerës (karta debiti dhe krediti, çeqe, çeqe udhëtari, urdhra pagese dhe urdhërpagesa bankare, para elektronike ose instrumente të tjera të ngjashme);
x) Çdo person, fizik ose juridik, përveç atyre të përcaktuar më sipër, të cilët merren me:
- qiratë financiare;
- huatë financiare;
- këmbimin e parasë fizike.
b) Autoriteti i Mbikëqyrjes Financiare për subjektet:
 i) Çdo person, fizik ose juridik, i cili merret me administrimin e aseteve të të tretëve, me drejtimin e veprimtarive të lidhura me to;
ii) Bursat dhe çdo subjekt tjetër (agjent, broker, shtëpi brokerimi etj.), që ushtrojnë veprimtari për emetimin, këshillimin, ndërmjetësimin, financimin dhe çdo shërbim tjetër, që ka lidhje me tregtimin e titujve;
iii) Shoqëritë, që merren me sigurimin e jetës ose risigurimin, agjentët apo ndërmjetësit e tyre, si dhe fondet e pensionit.
c) Ministria e Financave për:
i) Autoritetin shtetëror, përgjegjës për administrimin dhe shitjen e pronës publike dhe çdo person tjetër juridik, publik, që kryen veprime juridike për tjetërsimin dhe dhënien në përdorim të pronës shtetërore ose që kryen evidencimin, transferimin apo tjetërsimin e pronës shtetërore;

ii) Organet doganore;
iii) Organet tatimore.
ç) Njësia e mbikëqyrjes së lojërave të fatit, në Ministrinë e Financave, për lojërat e fatit, kazinotë dhe hipodromet, të çfarëdo forme.
d)  Ministria e Drejtësisë për noterët.
dh)  Dhoma Kombëtare e Avokatisë për avokatët.
e) Ministria e Punëve Publike, Transportit dhe Telekomunikacionit për:
i) Agjentët e pasurive të paluajtshme dhe ekspertët e vlerësimit të pasurive të paluajtshme;
ii) Agjencinë e Legalizimit, Urbanizimit dhe Integrimit të Zonave/Ndërtimeve Informale;
iii)  Çdo person, fizik ose juridik, i cili merret me:
-  tregtimin e mjeteve motorike;
- veprimtaritë e spedicionit dhe të transportit;
- agjencitë e udhëtimit;
-  shoqëritë e ndërtimit.
ë)  Bordi i Mbikëqyrjes Publike për:
i) IEKA-në  - Instituti i Ekspertëve Kontabël të Autorizuar;
ii) IKM-në  - Instituti i Kontabilistëve të Miratuar;
iii) SHKFSH-në – Shoqata e Kontabilistëve e Financierëve Shqiptarë;
iv) Ekspertët kontabël të autorizuar, të pavarur;
v) Kontabilistët e miratuar, të pavarur, dhe zyrat e konsulencës financiare.
f) Ministria e Turizmit, Kulturës, Rinisë dhe Sporteve, për shitblerjen e veprave të artit apo shitblerjen me ankand të sendeve me vlerë 1 500 000 (një milion e pesëqind mijë) lekë ose më shumë.
g) Ministria e Punës, Çështjeve Sociale dhe Shanseve të Barabarta, për organizatat jofitimprurëse.
2. Në mbështetje të pikës 2 të nenit 24 të ligjit nr.9917, datë 19.5.2008 “Për parandalimin e pastrimit të parave dhe financimit të terrorizimit”, autoritetet licencuese dhe/ose mbikëqyrëse mbikëqyrin, nëpërmjet inspektimeve, përputhshmërinë e veprimtarisë së subjekteve me detyrimet e përcaktuara në nenet 4, 5, 6, 7, 8, 9, 10, 11 e 12 të ligjit të lartpërmendur.
3. Organet licencuese dhe/ose mbikëqyrëse raportojnë tek autoriteti përgjegjës për çdo dyshim të bazuar, për burimin ose origjinën e kapitalit, natyrën e veprimit financiar, pavarësisht nga vlera e përcaktuar në nenin 12 të ligjit nr.9917, datë 19.5.2008 “Për parandalimin e pastrimit të parave dhe financimit të terrorizmit”, në rastet kur:
 a) kanë dyshime të bazuara në fakte e rrethana konkrete, që mund të lidhen me parregullsi, në dokumentacionin identifikues dhe justifikues të burimit të ligjshëm të kapitaleve me ato reale;
b) vërejnë mosjustifikim të pasurisë apo të parave të deklaruara, nga pikëpamja ekonomike ose ligjore;
c) kanë informacione, sinjalizime e të dhëna se paratë ose pasuritë e depozituara për licencim rrjedhin nga vepra penale ose janë të përziera me para a pasuri të tilla, apo kur dyshojnë se veprimtaria, që kërkohet të licencohet, do të ngrihet për të realizuar ose mbështetur pastrimin e parave;
ç) organet licencuese dhe mbikëqyrëse duhet ta njoftojnë autoritetin përgjegjës në të njëjtën mënyrë, në çdo rast kur kanë të dhëna apo dyshime për implikime ose qëllime, që vërtetojnë se veprimtaria do të përdoret për të mbështetur, lehtësuar, ruajtur, nxitur ose fshehur aktet terroriste apo do të financojnë terrorizmin;
d)  kanë dyshime të tjera, të bazuara në gjendjen ose rrethanat, të cilat nuk janë parashikuar më lart.
4. Autoritetet licencuese dhe/ose mbikëqyrëse i raportojnë Drejtorisë së Përgjithshme të Parandalimit të Pastrimit të Parave, menjëherë dhe jo më vonë se 72 orë nga çasti i konstatimit të çdo dyshimi, marrjen e çdo informacioni ose të dhëne, që lidhet me pastrim parash ose financim terrorizmi, për veprimtaritë në juridiksionin e tyre.



5. Mënyra e raportimit në Drejtorinë e Përgjithshme të Parandalimit të Pastrimit të Parave bëhet me anë të formularit të raportimit të veprimtarisë së dyshimtë, që i bashkëlidhet këtij vendimi, si aneksi I “Formulari i raportimit të veprimtarisë së dyshimtë nga autoritetet licencuese dhe mbikëqyrëse”, shoqëruar nga instruksionet për plotësimin e tij.
6. Autoritetet licencuese dhe/ose mbikëqyrëse, të cilat, në mirëbesim, raportojnë ose japin informacion, në përputhje me dispozitat e këtij ligji, pranë Drejtorisë së Përgjithshme të Parandalimit të Pastrimit të Parave, janë të përjashtuara nga përgjegjësia penale, civile ose administrative për nxjerrjen e sekretit profesional.
7. Autoriteteve licencuese dhe/ose mbikëqyrëse u ndalohet ta informojnë klientin ose çdo person tjetër për procedurat e verifikimit të rasteve të dyshimta, si dhe për çdo raportim në Drejtorinë e Përgjithshme të Parandalimit të Pastrimit të Parave.
 8. Informacioni i shkëmbyer ndërmjet dy institucioneve kryhet në bazë të konfidencialitetit  të ndërsjellë.
9. Autoritetet licencuese dhe/ose mbikëqyrëse duhet t’u kthejnë përgjigje kërkesave të Drejtorisë së Përgjithshme të Parandalimit të Pastrimit të Parave, brenda dhe jo më vonë se 15 ditë nga data e marrjes së kërkesës për informacion.
10. Në raste urgjente, autoriteti përgjegjës u drejton autoriteteve licencuese dhe/ose mbikëqyrëse kërkesë verbale, e cila dokumentohet me shkrim brenda tri ditëve pune.
11. Dokumentacioni  i identifikimit i të gjithë personave fizikë apo juridikë, që do të licencohen, ruhet për një periudhë jo më pak se 5 vjet nga data e përfundimit të marrëdhënieve, juridike e civile, me ta.
12.  Autoriteti licencues dhe/ose mbikëqyrës, me kërkesë të Drejtorisë së Përgjithshme të Parandalimit të Pastrimit të Parave, mund ta kufizojë, ta pezullojë ose ta revokojë licencën e një subjekti:
a) kur vëren ose kur ka fakte për të besuar se subjekti është i përfshirë në pastrimin e parave apo në financimin e terrorizmit;
b) kur subjekti, në mënyrë të përsëritur, kryen njërën ose disa nga kundërvajtjet administrative, të parashikuara në nenin 27 të ligjit nr.9917, datë 19.5.2008 “Për parandalimin e pastrimit të parave dhe financimit të terrorizmit”, dhe në aktet nënligjore.
 13. Autoriteti licencues dhe/ose mbikëqyrës shqyrton kërkesën e autoritetit përgjegjës, bazuar në dokumentacionin shoqërues, në të cilin paraqiten të dhëna ose dyshime, të bazuara në rrethana dhe fakte konkrete, sipas pikës 1 të këtij neni. Autoriteti licencues dhe/ose mbikëqyrës vendos për pranimin ose refuzimin e saj, në përputhje me dispozitat e këtij ligji dhe dispozitat, ligjore e nënligjore, që rregullojnë veprimtarinë e tij dhe të subjekteve të licencuara e të mbikëqyrura prej tij.
14.  Ngarkohen Drejtoria e Përgjithshme e Parandalimit të Pastrimit të Parave dhe autoritetet licencuese dhe/ose mbikëqyrëse për zbatimin e këtij vendimi dhe plotësimin e formularit të raportimit (aneksi I).
15.   Raportimi në Drejtorinë e Përgjithshme të Parandalimit të Pastrimit të Parave do të bëhet vetëm në përputhje me standardet e përcaktuara në dispozitat e këtij vendimi.
16. Udhëzimi nr.3, datë 18.3.2004 i Këshillit të Ministrave “Për formatet dhe procedurat e identifikimit dhe të raportimit nga organet, që licencojnë personat, fizikë dhe juridikë, në funksion të procesit të parandalimit të pastrimit të parave”, shfuqizohet. 
Ky vendim hyn në fuqi pas botimit në Fletoren Zyrtare.
 
Kryeminsistri
Sali Berisha






[image: ]



Ky formular dërgohet menjëherë tek “Autoriteti përgjegjës” për çdo dyshim, informacion ose të dhënë që lidhet me pastrim parash ose financim terrorizmi, për veprimtaritë nën juridiksionin e tyre. Ky formular të shoqërohet dhe me një shpjegim të hollësishëm ku të sqarohen të gjitha elementet e dyshimit.




Vendim
Nr.363, datë 1.4.2009

Për miratimin e listës përfundimtare të pronave të paluajtshme publike, shtetërore, që transferohen në pronësi në përdorim të komunës Topojë të qarkut Fierit

Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës përfundimtare të pronave të paluajtshme publike shtetërore, brenda juridiksionit territorial dhe administrativ të komunës Topojë të qarkut të Fierit, që transferohen, në pronësi ose në përdorim të kësaj komune, sipas lidhjes nr.1, që i bashkëlidhet këtij vendimi dhe është pjesë përbërëse e tij.
Lista me 48 (dyzet e tetë) fletë, që i bashkëlidhet këtij vendimi, përfundon me numrin rendor 253 (dyqind e pesëdhjetë e tre).
2. Ngarkohen Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe komuna Topojë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Komuna Topojë   								Lidhja nr.1
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-12
	Prona që përdoren për realizimin e programeve arsimore.
	Në pronësi

	13-19
	Prona që përdoren për realizimin e funksioneve në shëndetin publik.
	Në pronësi

	20-35
	Prona që përdoren për realizimin e programeve kulturore sportive.
	Në pronësi

	42,43
	Shërbim funeral.
	Në pronësi

	36-41, 144-163
	Prona që përdoren në fushën e infrastrukturës (troje).
	Në pronësi

	173-175
	Furnizim me ujë të pijshëm
	Në pronësi

	44-79
	Prona që përdoren në fushën e mbrojtjes civile.
	Në pronësi

	80,83,86,90
	Prona që përdoren në fushën e bujqësisë dhe të ushqimit (toka produktive).
	Në përdorim

	253 (pronë shtesë)
	Prona që përdoren në fushën administrative.
	Në pronësi

	81,82,84,85,87,88,89,91,134-136 (vetëm kanale të treta)
	Prona që përdoren në fushën e bujqësisë dhe të ushqimit (toka joproduktive, kanale të treta).
	Në pronësi






VENDIM
Nr.364, datë 1.4.2009 

PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË KOMUNës VRESHTAS TË QARKUT TË KORÇËS
 
Në mbështetje të nenit 100 të Kushtetutës dhe të  neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
VENDOSI:

1. Miratimin e listës përfundimtare të pronave të paluajtshme publike, shtetërore, brenda juridiksionit, territorial dhe administrativ të komunës Vreshtas të qarkut të Korçës, që transferohen, në pronësi ose në përdorim të kësaj komune, sipas lidhjes 1, që i bashkëlidhet këtij vendimi dhe është pjesë përbërëse e tij.
Lista me 66 (gjashtëdhjetë e gjashtë) fletë, që i bashkëlidhet këtij vendimi, përfundon me numrin rendor 362 (treqind e gjashtëdhjetë e dy).
 2. Ngarkohen Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe komuna Vreshtas për zbatimin e këtij vendimi.
 Ky vendim hyn në fuqi pas botimit në Fletoren Zyrtare.

Kryeminsistri
Sali Berisha

Komuna Vreshtas								Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	197, 215,216,229
	Prona që përdoren për ushtrimin e funksioneve në fushën e administratës.
	Në pronësi

	1-9
	Prona që përdoren për realizimin e programeve arsimore.
	Në pronësi

	10-18
	Prona që përdoren për realizimin e veprimtarive social-kulturore e sportive.
	Në pronësi

	19-22 (Duke përjashtuar dhomën e privatizuar)
	Prona që përdoren për ushtrimin e funksioneve në fushën e shëndetësisë.
	Në pronësi

	31-42
	Varrezat publike
	Në pronësi

	43-86
	Troje të lira dhe hapësira publike të pazëna ndërmjet ndërtesave ose objekteve të çdo lloji
	Në përdorim

	273-292
	Infrastrukturë (sheshe, rrugë vendore, lulishte dhe shërbime publike)
	Në pronësi

	293-296
	Prona që përdoren në fushën e furnizimit me ujë.
	Në pronësi

	160-191,198-207,219-227
	Prona që përdoren për ushtrimin e funksioneve në fushën e zhvillimit ekonomik.
	Në pronësi

	23-30, 87-159
	Prona që përdoren në fushën e strehimit dhe të mbrojtjes civile.
	Në pronësi

	257-262
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim

	263-267,317,330,338,356
	Prona që përdoren për ushtrimin e funksioneve në fushën e bujqësisë dhe të ushqimit (kanale të treta dhe toka jo produktive).
	Në pronësi




VENDIM
Nr.365, datë 1.4.2009

PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM TË KOMUNËS SINABALLAJ TË QARKUT TË TIRANËS
 
Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
VENDOSI:
 
1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim të komunës Sinaballaj të qarkut të Tiranës, sipas lidhjes nr.1, e cila i bashkëlidhet këtij vendimi.
 Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ të komunës Sinaballaj të qarkut të Tiranës, miratuar me vendimin nr.101, datë 3.2.2008 të Këshillit të Ministrave “Për miratimin e listës së inventarit të pronave të paluajtshme shtetërore në komunën Sinaballaj të qarkut të Tiranës”.
 2. Ngarkohen Ministria e Brendshme dhe komuna Sinaballaj për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
KRYEMINISTRI
Sali  Berisha

Komuna Sinaballaj						Lidhja nr.1

	Numrat rendorë të  pronave në listën e inventarit
	Fusha e përdorimit të pronës
	Lloji i transferimit

	1-7
	Prona që përdoren për realizimin e programeve arsimore.
	Në pronësi

	8-10
	Prona që përdoren për realizimin e funksioneve në fushën e shëndetit publik.
	Në pronësi

	11-24
	Varrezat publike
	Në pronësi

	25-37
	Troje të lira dhe hapësira  publike të pazëna ndërmjet ndërtesave ose objekteve të çdo lloji.

	Në përdorim

	38-45
	Prona që përdoren për ushtrimin e funksioneve në fushën e ujësjellës-kanalizimeve.
	Në pronësi

	170-171, 174-198
	Infrastrukturë (sheshe lulishte dhe shërbime publike), rrugë vendore
	Në pronësi

	201,204
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta)
	Në pronësi

	236-256
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim




vENDIM
Nr.367, datë 1.4.2009

PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË KOMUNËS KASTRIOT TË QARKUT TË DIBRËS
 
Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
VENDOSI:
 
1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim të komunës Kastriot të qarkut të Dibrës, sipas lidhjes nr.1, e cila i bashkëlidhet këtij vendimi.
 Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Kastriot të qarkut të Dibrës, miratuar me vendimin nr.719, datë 30.10.2007 të Këshillit të Ministrave “Për miratimin e listës së inventarit të pronave të paluajtshme shtetërore në komunën Kastriot të qarkut të Dibrës”.
 2. Ngarkohen Ministria e Brendshme dhe komuna Kastriot për zbatimin e këtij vendimi.
 Ky vendim hyn në fuqi pas botimit në Fletoren Zyrtare.
 
KRYEMINISTRI
 
Sali  Berisha









Komuna Kastriot					 		Lidhja nr.1

	Numrat rendorë të  pronave në listën e inventarit
	Fusha e përdorimit të pronës
	Lloji i transferimit

	1-10
	Prona që përdoren për realizimin e programeve arsimore.
	Në pronësi

	11-13
	Prona që përdoren për realizimin e funksioneve në shëndetin publik.
	Në pronësi

	14-23
	Varrezat publike
	Në pronësi

	24-25
	Prona që përdoren për realizimin e veprimtarive social-kulturore e sportive.
	Në pronësi

	27-43 (vetëm trojet e lira)
	Troje të lira dhe hapësira publike të pazëna ndërmjet ndërtesave ose objekteve të çdo lloji.
	Në përdorim

	27-43 (vetëm sheshet)
	Infrastrukturë (sheshe lulishte dhe shërbime publike)
	Në pronësi

	44,45,47,48,50,51,53,54,
56,57,59,60,61,63,64,66,67,69,
70,72,73,75,76,78,79,81,
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim

	46,49,52,55,58,62,65,68,71
74,77,80,82
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta).
	Në pronësi

	155-182
	Prona që përdoren për realizimin e funksioneve në zhvillimin ekonomik.
	Në pronësi

	183-193
	Prona që përdoren për ushtrimin e funksioneve në fushën e ujësjellës-kanalizimeve.
	Në pronësi




VENDIM 
Nr.368, datë 1.4.2009

PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM TË KOMUNËS NOVOSELË TË QARKUT TË KORÇËS
 
Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim të komunës Novoselë të qarkut të Korçës, sipas lidhjes nr.1, e cila i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Novoselë të qarkut të Korçës, miratuar me vendimin nr.1235, datë 10.9.2008 të Këshillit të Ministrave “Për miratimin e listës së inventarit të pronave të paluajtshme shtetërore në komunën Novoselë të qarkut të Korçës”.
2. Ngarkohen Ministria e Brendshme dhe komuna Novoselë për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
KRYEMINISTRI
Sali  Berisha


Komuna Novoselë							Lidhja nr.1

	Numrat rendorë të  pronave në listën e inventarit
	Fusha e përdorimit të pronës
	Lloji i transferimit

	249
	Prona që përdoren për realizimin e programeve administrative.
	Në pronësi

	250-258
	Prona që përdoren për realizimin e programeve arsimore.
	Në pronësi

	259-266
	Prona që përdoren për realizimin e veprimtarive social-kulturore e sportive.
	Në pronësi

	267-270
	Prona që përdoren për realizimin e funksioneve në shëndetin publik.
	[bookmark: OLE_LINK1]Në pronësi

	271-273
	Infrastrukturë (sheshe, lulishte dhe shërbime publike).
	Në pronësi

	274-290
	Varreza publike
	Në pronësi

	292-294
	Prona që përdoren për realizimin e funksioneve në zhvillimin ekonomik.
	Në pronësi

	295,296,298,300,301,302
304,305,306,308,310,311,
313,315,317,319
	Prona që përdoren për ushtrimin e funksioneve në fushën e bujqësisë dhe të ushqimit (toka produktive).
	Në përdorim

	297,299,303,307,309,312
314,316,318,320
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta).
	Në pronësi

	321-341
	Infrastrukturë (rrugë vendore)
	Në pronësi

	372-405
	Prona që përdoren për ushtrimin e funksioneve në fushën e ujësjellës-kanalizimeve
	Në pronësi

	427-439
	Prona që përdoren për realizimin e funksioneve në fushën e mbrojtjes civile.
	Në pronësi













Vendim
Nr.369, datë 1.4.2009

Për përcaktimin e autoritetit kontraktues, për dhënien me Koncesion të Hidrocentraleve “German 1, 2 dhe 3”, dhe miratimin e bonusit, në procedurën përzgjedhëse konkurruese, që i jepet shoqërisë

Në mbështetje të nenit 100 të Kushtetutës dhe të neneve 5, pika 3, e 23, pika 3, shkronja “b” të ligjit nr.9663, datë 18.12.2006 “Për koncesionet”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Autoriteti kontraktues për kryerjen e procedurave ligjore, për dhënien me koncesion, të formës “BOT” (ndërtim, operim dhe transferim), të hidrocentraleve “German 1, 2 dhe 3” është Ministria e Ekonomisë, Tregtisë dhe Energjetikës.
2. Miratimi i bonusit prej 2 për qind të pikëve, për rezultatin teknik e financiar, në procedurën konkurruese përzgjedhëse (propozim i pakërkuar), që i jepet shoqërisë “SIGERS” sh.p.k.
3. Ministria e Ekonomisë, Tregtisë dhe Energjetikës, në procedurën konkurruese, për dhënien me koncesion të hidrocentraleve “German 1, 2 dhe 3”, të kërkojë shprehje interesi dhe të pranojë oferta për të gjithë pjesën e lirë të skemës, ku përfshihet ndërtimi i këtij hidrocentrali.
4. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha



VENDIM  
Nr.371, datë 8.4.2009

PËR LEJIMIN E KALIMIT TRANZIT TË NJË AUTOMJETI DHE DY TRUPAVE USHTARAKE ITALIANE, PËRMES TERRITORIT TË REPUBLIKËS SË SHQIPËRISË
 
Në mbështetje të nenit 100 të Kushtetutës, dhe të neneve 16, pika 2, 17, 18 e 19, të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave
 
VENDOSI:
 
1. Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë - Porti i Durrësit, në datën 9 prill 2009, të 1 (një)  automjeti dhe 2 (dy) trupave ushtarake italiane.
 2. Pika e hyrjes në territorin e Republikës së Shqipërisë është pika e kalimit të kufirit Qafë-Thanë dhe pika e daljes është Porti i Durrësit.



 3. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951, të marrëveshjes ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre, ratifikuar me ligjin nr.8034, datë 22.11.1995.
 4. Autokolonat italiane, gjatë hyrjes, lëvizjes dhe daljes në/nga territori i Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.
 5. Ngarkohet Ministria e Mbrojtjes për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.
 
Kryeministri
Sali Berisha


VENDIM 
Nr.372, datë 8.4.2009

PËR  LEJIMIN E KALIMIT TRANZIT TË PESË AUTOKOLONAVE USHTARAKE ITALIANE, PËRMES TERRITORIT TË REPUBLIKËS SË SHQIPËRISË
  
Në mbështetje të nenit 100 të Kushtetutës dhe të neneve 16, pika 2, 17, 18 e 19, të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave
  
VENDOSI:
 
1. Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë - Porti i Durrësit, në datën 11 prill 2009, të 1 (një) autokolone ushtarake italiane, të përbërë nga 14 (katërmbëdhjetë) automjete dhe 20 (njëzet) trupa.
 2. Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë - Porti i Durrësit, të 1 (një) autokolone ushtarake italiane, të përbërë nga 15 (pesëmbëdhjetë)  automjete dhe 22 (njëzet e dy) trupa.
3.  Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë - Porti i Durrësit, në datën 11 prill 2009,  të 1 (një) autokolone ushtarake italiane, të përbërë nga  12 (dymbëdhjetë) automjete dhe 29 (njëzet e nëntë) trupa.
 4. Lejimin e kalimit tranzit, përmes territorit të Republikës së Shqipërisë, në itinerarin Qafë-Thanë - Porti i Durrësit, në datën 11 prill 2009, të një autokolone ushtarake italiane, të përbërë nga 14 (katërmbëdhjetë) automjete dhe 30 (tridhjetë) trupa.
 5.  Lejimin e kalimit tranzit, përmes territorit të Republikës së Shqipërisë, në itinerarin Qafë-Thanë - Porti i Durrësit, në datën 11 prill 2009, të një autokolone ushtarake italiane, të përbërë nga 13 (trembëdhjetë) automjete dhe 27 (njëzet e shtatë) trupa.
 6. Pika e hyrjes në territorin e Republikës së Shqipërisë është pika e kalimit të kufirit Qafë-Thanë dhe pika e daljes është Porti i Durrësit.
 7. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951, të marrëveshjes ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre, ratifikuar me ligjin nr.8034, datë 22.11.1995.
 8. Autokolonat italiane, gjatë hyrjes, lëvizjes dhe daljes në/nga territori i Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.
 9. Ngarkohet Ministria e Mbrojtjes për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.
 
Kryeministri
Sali Berisha


VENDIM 
Nr.373, datë 8.4.2009

PËR LEJIMIN E KALIMIT TRANZIT TË KATËR AUTOKOLONAVE USHTARAKE ITALIANE, PËRMES TERRITORIT TË REPUBLIKËS SË SHQIPËRISË
 
Në mbështetje të nenit 100 të Kushtetutës dhe të neneve 16, pika 2, 17, 18 e 19, të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave
 
VENDOSI:
 
1. Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë - Porti i Durrësit, në datën 12 prill 2009, të  1 (një) autokolone ushtarake italiane, të përbërë nga  20 (njëzet)  automjete dhe 42 (dyzet e dy) trupa.
2. Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë - Porti i Durrësit, në datën 12 prill 2009, të  1 (një) autokolone ushtarake italiane, të përbërë nga 20 (njëzet)  automjete dhe 43 (dyzet e tre) trupa.
3. Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë - Porti i Durrësit, në datën 12 prill 2009, të 1 (një) autokolone ushtarake italiane, të përbërë nga   20 (njëzet)  automjete dhe 42 (dyzet e dy) trupa.
4. Lejimin e kalimit tranzit, përmes territorit të Republikës së Shqipërisë, në itinerarin Qafë-Thanë - Porti i Durrësit, në datën 12 prill 2009, të një autokolone ushtarake italiane, të përbërë nga 9 (nëntë)  automjete dhe 25 (njëzet e pesë) trupa.
5. Pika e hyrjes në territorin e Republikës së Shqipërisë është pika e kalimit të kufirit Qafë-Thanë dhe pika e daljes është Porti i Durrësit.
6. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951, të marrëveshjes ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre, ratifikuar me ligjin nr.8034, datë 22.11.1995.
7. Autokolonat italiane, gjatë hyrjes, lëvizjes dhe daljes në/nga territori i Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.


8. Ngarkohet Ministria e Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha

VENDIM  
Nr.374, datë 8.4.2009

PËR LEJIMIN E KALIMIT TRANZIT TË TETË AUTOKOLONAVE USHTARAKE ITALIANE, PËRMES TERRITORIT TË REPUBLIKËS SË SHQIPËRISË

Në mbështetje të nenit 100 të Kushtetutës dhe të neneve 16, pika 2, 17, 18 e 19, të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave
 
VENDOSI:

1.  Lejimin e kalimit tranzit, përmes territorit të Republikës së Shqipërisë,  në itinerarin Porti i Durrësit - Qafë-Thanë, në datën 14 prill 2009, të 8 (tetë) autokolonave ushtarake italiane, si më poshtë vijon:
- autokolona e parë, 19 (nëntëmbëdhjetë) automjete dhe 41 (dyzet e një) trupa;
-  autokolona e dytë, 18 (tetëmbëdhjetë) automjete dhe 41 (dyzet e një) trupa;
- autokolona e tretë, 17 (shtatëmbëdhjetë) automjete dhe  35 (tridhjetë e pesë) trupa;
- autokolona e katërt, 14 (katërmbëdhjetë) automjete dhe 29 (njëzet e nëntë) trupa;
-   autokolona e pestë, 16 (gjashtëmbëdhjetë) automjete dhe 39 (tridhjetë e nëntë) trupa;
- autokolona e gjashtë, 10 (dhjetë) automjete dhe  36 (tridhjetë e gjashtë) trupa;
-  autokolona e shtatë, 15 (pesëmbëdhjetë) automjete dhe 23 (njëzet e tre) trupa;
-  autokolona e tetë, 16 (gjashtëmbëdhjetë) automjete dhe  33 (tridhjetë e tre) trupa.
2.  Pika e hyrjes në territorin e Republikës së Shqipërisë është pika e kalimit të kufirit Porti i Durrësit dhe pika e daljes është pika e kalimit të kufirit Qafë-Thanë.
3.  Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951, të marrëveshjes ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre, ratifikuar me ligjin nr.8034, datë 22.11.1995.
4. Autokolonat italiane, gjatë hyrjes, lëvizjes dhe daljes në/nga territori i Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.
5. Ngarkohet Ministria e Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
Kryeministri
Sali Berisha





VENDIM 
Nr.375, datë 8.4.2009

PËR LEJIMIN E KALIMIT TRANZIT TË DISA TRUPAVE DHE AUTOMJETEVE USHTARAKE SLLOVENE, PËRMES TERRITORIT TË REPUBLIKËS SË SHQIPËRISË
 
Në mbështetje të nenit 100 të Kushtetutës dhe të neneve 16, pika 2, 17, 18 e 19, të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave
 
VENDOSI:
 
1. Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë - Porti i Durrësit, në datën 20 prill 2009, të 1 (një) automjeti dhe 5 (pesë) trupave ushtarake sllovene.
2. Lejimin e kalimit tranzit, përmes territorit të Republikës së Shqipërisë,  në itinerarin Porti i Durrësit - Qafë-Thanë, në datën 20 prill 2009, të 2 (dy) automjeteve dhe 7 (shtatë) trupave ushtarake sllovene.
3. Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë - Porti i Durrësit, në datën 30 prill 2009, të 2 (dy) automjeteve dhe 9 (nëntë) trupave ushtarake sllovene.
4. Lejimin e kalimit tranzit, përmes territorit të Republikës së Shqipërisë,  në itinerarin Porti i Durrësit - Qafë-Thanë, në datën 30 prill 2009, të 1 (një) automjeti dhe 3 (tre) trupave ushtarake sllovene.
5. Pika e hyrjes në territorin e Republikës së Shqipërisë për trupat dhe automjetet tranzituese sipas pikës 1 dhe 3 të këtij vendimi është pika e kalimit të kufirit Qafë-Thanë dhe pika e daljes është Porti i Durrësit.
6. Pika e hyrjes në territorin e Republikës së Shqipërisë për trupat dhe automjetet tranzituese sipas pikës 2 dhe 4 të këtij vendimi, është pika e kalimit të kufirit Porti i Durrësit dhe pika e daljes është pika e kalimit të kufirit Qafë-Thanë.
7. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951, të marrëveshjes ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre, ratifikuar me ligjin nr.8034, datë 22.11.1995.
8. Automjetet dhe trupat ushtarake sllovene, gjatë hyrjes, lëvizjes dhe daljes në/nga territori i Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.
9. Ngarkohet Ministria e Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
Kryeministri
Sali Berisha






VENDIM 
Nr.376, datë 8.4.2009

Për NJË NDRYSHIM NË VENDIMIN NR.1114, DATË 30.7.2008  TË KËSHILLIT TË MINISTRAVE “PËR DISA ÇËSHTJE NË ZBATIM TË LIGJEVE NR.7703, DATË 11.5.1993 “PËR SIGURIMET SHOQËRORE NË REPUBLIKËN E SHQIPËRISË”, TË NDRYSHUAR, NR.9136,  DATË 11.9.2003 “PËR MBLEDHJEN E KONTRIBUTEVE TË DETYRUESHME TË SIGURIMEVE SHOQËRORE DHE SHËNDETËSORE NË REPUBLIKËN E SHQIPËRISË”, TË NDRYSHUAR DHE NR.7870, DATË 13.10.1994 “PËR SIGURIMET SHËNDETËSORE NË REPUBLIKËN E SHQIPËRISË”, TË NDRYSHUAR”
 
Në mbështetje të nenit 100 të Kushtetutës,  të ligjit nr.7703, datë 11.5.1993 “Për sigurimet shoqërore në Republikën e Shqipërisë”, të ndryshuar, dhe të ligjit nr.7961, datë 12.7.1995 “Kodi i Punës në Republikën e  Shqipërisë”, të ndryshuar,  me propozimin e Ministrit të Financave, Këshilli i Ministrave
 
VENDOSI:
 
Në pikën 9 të kreut IV “Procedurat për regjistrim” të vendimit nr.1114, datë 30.7.2008 të Këshillit të Ministrave, të ndryshuar, shprehja “... jo më shumë se një muaj për një person...” bëhet “... jo më shumë se tre muaj për një person.”.
Ky vendim hyn në fuqi pas botimit në Fletoren Zyrtare.
 
Kryeministri
Sali Berisha


VENDIM 
Nr.379, 8.4.2009

PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË BASHKISË LESKOVIK TË QARKUT TË KORÇËS
 
Në mbështetje të nenit 100 të Kushtetutës dhe të neneve  3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
Vendosi :
 
 1. Miratimin e listës përfundimtare të pronave të paluajtshme publike, shtetërore, brenda juridiksionit territorial dhe administrativ të bashkisë Leskovik të qarkut të Korçës, që transferohen, në pronësi ose në përdorim të kësaj bashkie, sipas lidhjes nr.1, që i bashkëlidhet këtij vendimi dhe është pjesë përbërëse e tij.
Lista me 64 (gjashtëdhjetë e katër) fletë, që i bashkëlidhet këtij vendimi, përfundon me numrin rendor 420 (katërqind e njëzet).
2. Ngarkohen Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe bashkia Leskovik për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
Kryeministri
Sali Berisha

Komuna Leskovik							Lidhja nr.1

	Numrat rendorë të  pronave në listën e inventarit
	Fusha e përdorimit të pronës
	Lloji i transferimit

	1,2,3,4,5,6
	Prona që përdoren për realizimin e programeve arsimore.
	Në pronësi

	51, 52-60
	Prona që përdoren për strehim dhe mbrojtjes civile
	Në pronësi

	398
	Shërbim funeral
	Në pronësi

	69-150 61-64,397
	Infrastrukturë (rrugë vendore, lulishte dhe shërbime publike)
	Në pronësi

	151-396
	Prona që përdoren në fushën e  infrastrukturës (troje).
	Në përdorim

	31, 32,33
	Prona që përdoren për realizimin e funksioneve në fushën sociale.
	Në pronësi

	12,13,14
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim

	15,16,17,18
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive)
	Në pronësi




VENDIM 
Nr.380, datë 8.4.2009

PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS LOPËZ TË QARKUT TË GJIROKASTRËS

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
VENDOSI:
 
1. Miratimin e listës paraprake të pronave të paluajtshme publike, shtetërore, që transferohen në pronësi ose në përdorim, të komunës Lopëz të qarkut të Gjirokastrës, sipas lidhjes nr.1, e cila i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Lopëz të qarkut të Gjirokastrës, miratuar me vendimin nr.38, datë 16.1.2008, të Këshillit të Ministrave “Për miratimin e listës së inventarit të pronave të paluajtshme shtetërore në komunën Lopëz të qarkut të Gjirokastrës”.
2. Ngarkohen Ministria e Brendshme dhe komuna Lopëz për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha





Komuna Lopëz								Lidhja nr.1

	Numrat rendorë të  pronave në listën e inventarit
	Fusha e përdorimit të pronës
	Lloji i transferimit

	1-9
	Prona që përdoren për realizimin e programeve arsimore.
	Në pronësi

	10-12
	Prona që përdoren për realizimin e funksioneve në fushën  shëndetit publik.
	Në pronësi

	14-20
	Prona që përdoren për realizimin e veprimtarive social-kulturore e sportive.
	Në pronësi

	21-38
	Varrezat publike
	Në pronësi

	39-40
	Prona që përdoren për realizimin e veprimtarive administrative
	Në pronësi

	41-168
	Troje të lira dhe hapësira publike të pazëna ndërmjet ndërtesave ose objekteve të çdo lloji.
	Në përdorim

	169-172,174-176,178-180,
182-184, 186-188
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim

	173,177,181,185,189
278,279,285,286 
(vetëm kanalet e treta)
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta)
	Në pronësi

	311-462
	Infrastrukturë (rrugë vendore)
	Në pronësi

	463-475
	Prona që përdoren për ushtrimin e funksioneve në fushën e ujësjellës-kanalizime
	Në pronësi



Vendim
Nr.397, datë 22.4.2009

Për lirimin, mandatimin dhe rimandatimin e disa anëtarëve të këshillit kombëtar të kontabilitetit

Në mbështetje të nenit 100 të Kushtetutës dhe tënenit 20 të ligjit nr.9228, datë 29.4.2004 “Për kontabilitetin dhe pasqyrat financiare”, të ndryshuar, me propozimin e Ministrit të Financave, Këshilli i Ministrave

Vendosi:

1. Lirimin nga funksioni, për shkak të përfundimit të mandatit, të dy anëtarëve të Këshillit Kombtëar të Kontabilitetit.
- z.Thanas Dhimarko;
- z.Sherif Bundo.
2. Mandatimin si anëtarë të Këshillit Kombëar të Kontabilitetit të:
- z.Agim Binaj, propozuar nga Unioni i Dhomave të Tregtisë;
- z.Nezir Haldeda, propozuar nga Ministri i Financave.
3. Rimandatimin si anëtare të Këshillit Kombëtar të Kontabilitetit të:
- z.Sotiraq Dhamo, propozuar nga Institutti i Kontabilistëve të Miratuar;
- z.Ylber Bezo, propozuar nga Ministri i Financave.
Ky vendim hyn në fuqi pas botimit në Fletoren Zyrtare.
Kryeminisri
Sali Berisha


VENDIM
Nr.406, datë 22.4.2009
 
PëR NJË NDRYSHIM NË VENDIMIN NR.42, DATË 16.1.2008 TË KËSHILLIT TË MINISTRAVE “PËR MIRATIMIN E RREGULLORES PËR KRITERET DHE PROCEDURAT E DHËNIES SË LICENCAVE PROFESIONALE TË ZBATIMIT, KLASIFIKIMIT DHE DISIPLINIMIT TË SUBJEKTEVE JURIDIKE, QË USHTROJNË VEPRIMTARI NDËRTIMI”, TË NDRYSHUAR
 
Në mbështetje të nenit 100 të Kushtetutës dhe të neneve 8 e 18 të ligjit nr.8402, datë 10.9.1998 “Për kontrollin dhe disiplinimin e punimeve të ndërtimit”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave
 
VENDOSI:

Pika 5 e kreut IX “Dispozita kalimtare dhe të fundit”, e rregullores, që i bashkëlidhet vendimit nr.42, datë 16.1.2008 të Këshillit të Ministrave, ndryshohet, si më poshtë vijon:
“5. Rikategorizimi dhe riklasifikimi i licencave të dhëna para hyrjes në fuqi të vendimit nr.42, datë 16.1.2008 të Këshillit të Ministrave, përfundon 6 muaj pas hyrjes në fuqi të këtij vendimi.”.
Ky vendim hyn në fuqi pas botimit në Fletoren Zyrtare.
 
KRYEMINISTRI
Sali Berisha

Vendim
Nr.417, datë 22.4.2009

Për mbulimin e shpenzimeve të udhëtimit pËr zgjedhësit pa pasaportë, të cilëve u duhet të udhËtojnë nga zonat e largëta për të aplikuar për letërnjoftim

Në mbështetje të nenit 100 të Kushtetutës, të ligjit nr.9972, datë 28.7.2008 “Për ratifikimin e kontratës koncesionare, për prodhimin dhe shpërndarjen e kartave të identitetit dhe të pasaportave elektronike, ndërmjet Ministrisë së Brendshme të Republikës së Shqipërisë dhe grupimit të SAGEM Securite dhe “Fondi Shqiptaro-Amerikan të Ndërmarrjeve”, të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të ligjit nr.10 025, datë 27.11.2008 “Për buxhetin e vitit 2009”, me propozimin e Ministrit të Brendshëm, Këshilli i Ministrave

Vendosi:

1. Ministrisë së Brendshme, në buxhetin e miratuar për vitin 2009, t’i shtohet fondi 10 000 000 (dhjetë milionë) lekë, për mbulimin e shpenzimeve të udhëtimit për zgjedhësit pa pasaportë, që aplikojnë për letërnjoftim, në komunat e përcaktuara në listën, që i bashkëlidhet këtij vendimi.
2. Mbulimin e shpenzimeve të udhëtimit vetëm për personat pa pasaportë, që banojnë në fshatrat me mbi 5 km larg qendrës së aplikimit. Kryetarët e komunave, të përfshirë në listën, që i bashkëlidhet këtij vendimi, të evidentojnë listën me emrat e shtetasve për çdo fshat, që plotësojnë  kushtet e mësipërme dhe që nuk kanë pasaportë.
3. Çdo zgjedhës pa pasaportë, që vjen për të aplikuar për letërnjoftim, pas aplikimit merr nga zyra e financës së komunës pagesën për transportin, por, në çdo rast, jo më shumë se 100 (njëqind) lekë kur qendra e aplikimit ndodhet në të njëjtën komunë, dhe jo më shumë se çmimi publik, i miratuar nga prefekti përkatës dhe i bërë publik për banorët jo më vonë se data 8.5.2009.
4. Kryetarët e komunave të evidentojnë mjetet e transportit të udhëtarëve dhe të kujdesen që, gjatë kohës së aplikimit për letërnjoftim, të ketë mjete transporti në të gjitha fshatrat, që ndodhen më shumë se 5 km larg dhe ku rrjeti rrugor e lejon.
5. Në fund të çdo muaji kryetari paraqet në prefekturë listën e personave të trajtuar dhe shumën përkatëse, të financuar.
6. Prefektët autorizojnë financimin e fondeve pas pranimit dhe miratimit të dokumenteve të mësipërme.
7. Ky fond të përballohet nga fondi rezervë i buxhetit të vitit 2009.
8. Ngarkohet Ministri i Brendshëm të nxjerrë udhëzimin për procedurat dhe detyrat përkatëse, që i duhet të zbatojnë prefektët dhe kryetarët e komunave për përmbushjen e kësaj detyre.
9. Ngarkohen Ministria e Financave, Ministria e Brendshme, prefektët dhe kryetarët e njësive të përfshirë në listë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha



INFORMACION MBI VOTUESIT PA PASAPORTË PËR ZYRAT E PAHAPURA DHE ZYRAT E MBYLLURA

	Nr.
	Qarku
	Rrethi
	Kodi
ZGJC
	Komuna
	Kodi ZGJC ku shkon
	Komuna ku shkon
	Votues pa pasaportë

	1
	Berat
	Berat
	012
	Terpan
	
	
	618

	2
	Berat
	Skrapar
	024
	Cepan
	
	
	249

	3
	Berat
	Skrapar
	025
	Gjerbes
	
	
	619

	4
	Berat
	Skrapar
	027
	Potom
	
	
	318

	5
	Berat
	Mbyllur
	030
	Zhepe
	025
	Gjerbes
	165

	6
	Berat
	Mbyllur
	029
	Vendreshe
	023
	Bogovë
	134

	7
	Berat
	Mbyllur
	026
	Leshnje
	028
	Qendër
	136

	8
	Dibër
	Dibër
	036
	Kala e Dodës
	
	
	990

	9
	Dibër
	Dibër
	038
	Lurë
	
	
	464

	10
	Dibër
	Dibër
	039
	Luzni
	
	
	1058

	11
	Dibër
	Dibër
	045
	Zall Dardhë
	
	
	911

	12
	Dibër
	Mat
	058
	Ulëz
	
	
	471

	13
	Dibër
	Bulqizë
	064
	Martanesh
	
	
	651

	14
	Dibër
	Mbyllur
	046
	Zall Rec
	045
	Zall Dardhë
	298

	15
	Dibër
	Mbyllur
	055
	Macukull
	050
	Derjan
	307

	16
	Dibër
	Mbyllur
	063
	Klenjë
	065
	Ostren
	187

	17
	Elbasan
	Elbasan
	101
	Funarë
	
	
	729

	18
	Elbasan
	Gramsh
	129
	Tunjë
	
	
	561

	19
	Elbasan
	Librazhd
	147
	Stravaj
	
	
	824

	20
	Elbasan
	Mbyllur
	113
	Rrase
	98
	Belsh
	356

	21
	Elbasan
	Mbyllur
	103
	Gracen
	99
	Bradashesh
	475

	22
	Elbasan
	Mbyllur
	118
	Zavalin
	105
	Gjinar
	407

	23
	Elbasan
	Mbyllur
	127
	Skënderbegas
	120
	Gramsh
	240

	24
	Elbasan
	Mbyllur
	123
	Kushove
	120
	Gramsh
	178

	25
	Elbasan
	Mbyllur
	126
	Porocan
	125
	Pishaj
	334

	26
	Elbasan
	Mbyllur
	128
	Sult
	125
	Pishaj
	208

	27
	Elbasan
	Mbyllur
	132
	Karinë
	131
	Peqin
	265

	28
	Elbasan
	Mbyllur
	148
	Streblevë
	138
	Librazhd
	171

	29
	Elbasan
	Mbyllur
	124
	Lenie
	121
	Kotovjat
	118

	30
	Fier
	Mallakastër
	191
	Fratar
	
	
	1270

	31
	Fier
	Mallakastër
	192
	Greshicë
	
	
	385

	32
	Fier
	Mbyllur
	195
	Ngracan
	190
	Aranitas
	180

	33
	Fier
	Mbyllur
	197
	Selite
	191
	Fratar
	261

	34
	Gjirokastër
	Tepelenë
	216
	F.Memaliaj
	
	
	443

	35
	Gjirokastër
	Përmet
	226
	Ballaban
	
	
	364

	36
	Gjirokastër
	Përmet
	227
	Çarçove
	
	
	185

	37
	Gjirokastër
	Përmet
	229
	Petran
	
	
	367

	38
	Gjirokastër
	Përmet
	231
	Suke
	
	
	398

	39
	Gjirokastër
	Mbyllur
	211
	Zagori
	200
	Libohovë
	145

	40
	Gjirokastër
	Mbyllur
	201
	Q.Libohovë
	200
	Libohovë
	171

	41
	Gjirokastër
	Mbyllur
	208
	Picar
	202
	Cepo
	221

	42
	Gjirokastër
	Mbyllur
	210
	Antigon
	206
	Lunxheri
	124

	43
	Gjirokastër
	Mbyllur
	207
	Odrie
	206
	Lunxheri
	57

	44
	Gjirokastër
	Mbyllur
	221
	Qesarat
	217
	Krahës
	283

	45
	Gjirokastër
	Mbyllur
	215
	Buz
	220
	Luftinje
	193

	46
	Gjirokastër
	Mbyllur
	218
	Kurvelesh
	222
	Q Tepelenë
	252

	47
	Gjirokastër
	Mbyllur
	219
	Lopes
	222
	Q Tepelenë
	228

	48
	Gjirokastër
	Mbyllur
	228
	Frasher
	230
	Piskovë
	127

	49
	Korçë
	Korçë
	240
	Gore
	
	
	514

	50
	Korçë
	Mbyllur
	241
	Lekas
	251
	Voskopojë
	105

	51
	Korçë
	Mbyllur
	244
	Moglicë
	251
	Voskopojë
	275

	52
	Korçë
	Mbyllur
	256
	Barmash
	255
	Leskovik
	67

	53
	Korçë
	Mbyllur
	258
	Q Leskovik
	255
	Leskovik
	126

	54
	Korçë
	Mbyllur
	257
	Çlirim
	259
	Mollas
	68

	55
	Korçë
	Mbyllur
	260
	Novoselë
	261
	Q Ersekë
	89

	56
	Korçë
	Mbyllur
	249
	Vithkuq
	245
	Mollaj
	377

	57
	Kukës
	Kukës
	286
	Zapod
	
	
	1108

	58
	Kukës
	Kukës
	289
	Surroj
	
	
	867

	59
	Kukës
	Tropojë
	301
	Bytyç
	
	
	612

	60
	Kukës
	Tropojë
	302
	Fierzë
	
	
	708

	61
	Kukës
	Tropojë
	303
	Lekbibaj
	
	
	753

	62
	Kukës
	Tropojë
	304
	Llugaj
	
	
	606

	63
	Kukës
	Mbyllur
	278
	Kolsh
	278
	Kukës
	39

	64
	Kukës
	Mbyllur
	280
	Ujmisht
	280
	Bicaj
	414

	65
	Kukës
	Mbyllur
	281
	Gryk Caj
	281
	Bushtricë
	269

	66
	Kukës
	Mbyllur
	281
	Kalis
	281
	Bushtricë
	216

	67
	Kukës
	Mbyllur
	289
	Arren
	289
	Surroj
	163

	68
	Kukës
	Mbyllur
	294
	Gjinaj
	294
	Krume
	26

	69
	Lezhë
	Lezhë
	315
	Ungrej
	
	
	612

	70
	Lezhë
	Mbyllur
	325
	Selitë
	323
	Kthelle
	280

	71
	Lezhë
	Mbyllur
	322
	Kacinar
	319
	Rrëshen
	391

	72
	Shkodër
	Shkodër
	345
	Pult
	
	
	788

	73
	Shkodër
	Shkodër
	352
	Shllak
	
	
	434

	74
	Shkodër
	Pukë
	357
	Iballë
	
	
	706

	75
	Shkodër
	Pukë
	358
	Fierzë
	
	
	638

	76
	Shkodër
	Mbyllur
	349
	Temal
	336
	Vau Dejës
	341

	77
	Shkodër
	Mbyllur
	351
	Vig Mnel
	343
	Hajmel
	330

	78
	Shkodër
	Mbyllur
	348
	Shosh
	347
	Shale
	12

	79
	Shkodër
	Mbyllur
	363
	Rrapë
	354
	Pukë
	338

	80
	Shkodër
	Mbyllur
	356
	Blerim
	355
	Fushë Arrëz
	156

	81
	Shkodër
	Mbyllur
	360
	Qafë- Mal
	355
	Fushë Arrëz
	326

	82
	Shkodër
	Mbyllur
	361
	Qelez
	362
	Qerret
	430

	83
	Tiranë
	Mbyllur
	412
	Sinaballaj
	405
	Rrogozhinë
	190

	84
	Vlorë
	Sarandë
	434
	Bashkia Konispol
	
	
	414

	85
	Vlorë
	Sarandë
	441
	Markat
	
	
	444



Vendim
Nr.418, datë 27.4.2009

Për njohjen dhe përdorimin e letërnjoftimit si dokument identifikimi

Në mbështetje të nenit 100 të Kushtetutës, të neneve 2, 3, 6 e 8 të ligjit nr.8952, datë 10.10.2002 “Për dokumentin e identitetit të shtetasve shqiptarë”, të ndryshuar, të pikave 4 e 5 të nenit 19 të ligjit nr.8950, datë 10.10.2002 “Për gjendjen civile”, të ndryshuar, dhe të ligjit nr.9972, datë 28.7.2008 “Për ratifikimin e kontratës koncesionare, për prodhimin dhe shpërndarjen e kartave të identitetit dhe të pasaportave elektronike, ndërmjet Ministrisë së Brendshme të Republikës së Shqipërisë dhe grupimit të SAGEM Securite e Fondit Shqiptaro-Amerikan të Ndërmarrjeve”, me propozimin e Ministrit të Brendshëm, Këshilli i Ministrave

Vendosi:

1. Institucionet, publike dhe jopublike, vendase dhe të huaja, brenda dhe jashtë territorit të Republikës së Shqipërisë, do ta njohin si dokument identifikimi letërnjoftimin, sipas modelit të paraqitur në lidhjen nr.1, që i bashkëlidhet këtij vendimi.
2. Certifikata personale me fotografi do të përdoret si dokument identifikimi vetëm për shtetasit nën moshën 16 vjeç.
3. Institucionet e përmendura në pikën 1 të këtij vendimi, mbajnë shënim numrin personal dhe numrin e letërnjoftimit, si dhe mund të bëjnë fotokopje të letërnjoftimit të shtetasve, të cilëve u shërbejnë, nëse u nevojitet ky dokument si pjesë përbërëse e praktikës përkatëse.
4. Në rastet kur shtetasit nuk disponojnë letërnjoftim për arsye të justifikuara, lejohet përdorimi i certifikatës personale me fotografi, si dokument identifikimi, deri më 31 dhjetor 2009, në përputhje me dispozitat e parashikuara në aktet e tjera, ligjore dhe nënligjore.
5. Ndaj punonjësve të institucioneve, publike dhe jopublike, vendase, në rast të moszbatimit të dispozitave të parashikuara në këtë vendim, do të merren masa disiplinore fillimisht me gjobë, në vlerën e gjysmës së pagës, në rast përsëritjeje gjobë në vlerën e një page dhe nëse ripërsëritet pezullim nga detyra.
6. Ngarkohen të gjitha institucionet e parashikuara në pikën 1 të këtij vendimi për zbatimin e vendimit.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Ndreqje gabimi

Në Fletoren Zyrtare nr.64, datë 14.5.2009 në ligjin nr.10 123, datë 11.5.2009 “Për ratifikimin e “Marrëveshjes kuadër të huasë ndërmjet Republikës së Shqipërisë dhe Bankës për Zhvillim të Këshillit të Europës (CEDB) për financimin e programit për zhvillimin e qëndrueshëm të zonave rurale, malore”” në tekstin e marrëveshjes në pjesën e përkufizimeve, në nenin 4.1.2 dhe në shtojcën 1 emërtimi: “Fondi Shqiptar i Financimit të Zonave Malore (MAFF)” bëhet  “Kompania e Parë Financiare për Zhvillim (FAF)”.

Në Fletoren Zyrtare nr.66, datë 14.5.2009 në ligjin nr.10 125, datë 11.5.2009 “Për ratifikimin e “Marrëveshjes së huasë ndërmjet Republikës së Shqipërisë, të përfaqësuar nga Këshilli i Ministrave, që vepron nëpërmjet Ministrit të Financave, Alpha Bank A.E. E Deutsche Bank AG, dega e Londrës, si rregullues, institucioneve financiare, të listuara si huadhënësit fillestarë dhe Alpha Bank A.E., dega e Londrës, si agjent, për financimin e shpenzimeve kapitale për vitin 2009, në përputhje me strategjinë kombëtare për zhvillimin dhe integrimin e Shqipërisë””, në tekstin e marrëveshjes, Programi 1 “Huadhënësi Fillestar” bëhet: 

Programi i Huadhënësit Fillestar

	Emri i Huadhënësit Fillestar
	Detyrimi Financiar i Instrumentit A (€)
	Detyrimi Financiar i Instrumentit B (€)

	Alpha Bank A.E., Dega Londër
	50 000 000
	0

	Deutsche Bank AG, Dega Londër
	14 000 000
	0

	Piraeus Banks S.A., Dega Londër
	20 000 000
	0

	Banka Kombëtare Tregëtare SH.A.
	11 000 000
	0

	Totali
	95 000 000
	0

LICENSUESE DHE/OSE MBIKEQYRESE

